**Atmintinė**

**DĖL BALSAVIMO 2024 M. BIRŽELIO 17 D. ŠAUKIAMAME UAB „INTEGRE TRANS“ OBLIGACIJŲ SAVININKŲ SUSIRINKIME**

UAB „Integre Trans“ (toliau – **Bendrovė**) obligacijų (ISIN LT0000407553) (toliau – **Obligacijos**) savininkų patikėtinis UAB „Audifina“, atsižvelgdamas į Obligacijų savininkų keliamus klausimus dėl balsavimo šaukiamame 2024 m. birželio 17 d. Obligacijų savininkų susirinkime (toliau – **Susirinkimas**), skelbia šią atmintinę dėl balsavimo Susirinkime ar iš anksto raštu bei kartu kviečia pasisakyti dėl darbotvarkės ketvirtajame klausime „Dėl reikalavimo išpirkti Bendrovės obligacijas prieš terminą“ pateiktų sprendimų projektų, būtent:

1. Pirmasis ketvirto darbotvarkės klausimo pasirinkimas („**Klausimas 1**“): patvirtinti, kad yra įvykęs neeilinis išankstinio išpirkimo įvykis „Nemokumas“ <...>.
2. Antrasis ketvirto darbotvarkės klausimo pasirinkimas („**Klausimas 2**“): pritarti, kad <...> dėl Bendrovės ir Obligacijų savininkų tolimesnio prievolių vykdymo būtų sprendžiama vėliau teisės aktų nustatyta tvarka šaukiant naują Obligacijų savininkų susirinkimą dėl Bendrovės restruktūrizavimo plano patvirtinimo arba jo atmetimo.
3. Trečiasis ketvirto darbotvarkės klausimo pasirinkimas („**Klausimas 3**“): reikalauti, kad Bendrovė išpirktų Obligacijas anksčiau nei yra numatyta išpirkimo data <...>.

**Priklausomai nuo Obligacijų savininkų balsavimo („už“ ar „prieš“) aukščiau nurodytais klausimais, Susirinkimo rezultatai gali būti:**

1. Klausimas 1: sprendimas, kad yra įvykęs neeilinis išankstinio išpirkimo įvykis „Nemokumas“ bus laikomas priimtu, jeigu šiuo klausimu „už“ balsuos ne mažiau kaip ¾ (75 proc.) Susirinkime dalyvaujančių balso teisę turinčių dalyvių.
2. Klausimas 2: sprendimas nereikalauti išpirkti Obligacijas anksčiau ir obligacijų išpirkimo / mokėjimo termino ir sąlygų klausimą svarstyti ir spręsti kartu su restruktūrizavimo plano tvirtinimu, jeigu šiuo klausimu „už“ balsuos daugiau kaip ½ (50 proc.) Susirinkime dalyvaujančių balso teisę turinčių dalyvių.

Jeigu bus priimtas teigiamas sprendimas šiuo klausimu, tai „Klausimas 3“ balsavimo rezultatai nebus skaičiuojami.

1. Klausimas 3: šio klausimo balsavimo rezultatai bus skaičiuojami, jeigu:
2. nebus priimtas sprendimas obligacijų išpirkimo / mokėjimo termino ir sąlygų klausimą svarstyti ir spręsti kartu su restruktūrizavimo plano tvirtinimu, kaip yra siūloma aukščiau balsuojant „Klausimas 2“; ir
3. iki balsavimo yra įvykęs išankstinio išpirkimo įvykis:
	1. priimtas teigiamas sprendimas „Klausimas 1“, kaip numatyta aukščiau; arba
	2. pagal Obligacijų sąlygas bus įvykęs kitas išankstinio išpirkimo įvykis (apie tokio įvykio buvimą (pavyzdžiui, kad yra pateiktas prašymas teismui iškelti restruktūrizavimo bylą) bus patikslinta Susirinkimo dieną).

Sprendimas reikalauti, kad Bendrovė išpirktų Obligacijas anksčiau nei yra numatyta jų išpirkimo data bus laikomas priimtu, jeigu dėl jo „už“ balsuos ne mažiau kaip ¾ (75 proc.) Susirinkime dalyvaujančių balso teisę turinčių dalyvių.

Atkreipiame dėmesį, kad Susirinkimas bus laikomas įvykusiu, jeigu jame dalyvaus daugiau kaip ½ visų išleistų Obligacijų turinčių savininkų. Jeigu Susirinkime dalyvaus mažiau kaip ½ visų išleistų Obligacijų turinčių savininkų, Susirinkimas bus laikomas neįvykusiu ir bus šaukiamas pakartotinis susirinkimas, kuris vyktų ne anksčiau kaip praėjus 5 darbo dienoms ir ne vėliau kaip 10 darbo dienų nuo neįvykusio Susirinkimo dienos. Pakartotiniam susirinkimui minimalus Obligacijų savininkų skaičius nenustatomas, t.y. jis bus laikomas įvykusiu, jei jame dalyvaus bent vieną Obligaciją turintis asmuo.